Poyangsjøen

Poyangsjøen (kinesisk: 鄱阳湖, pinyin: Póyáng Hú, feilaktig ofte transkribert Pcho-jang-chu), som ligger i provinsen Jiangxi, er den største ferskvannsinnsjøen i Folkerepublikken Kina. Den har et overflateområde på 3585 km² og et volum på 25 km³. Avhengig av regntiden varierer arealet fra 1 000 km² til 4 400 km². Dimensjonene er 170 x 17 km, og gjennomsnittlig dybde er åtte meter.  

Sjøen gir habitat for en halv million trekkfugler, av 124 arter. Elvene Gan og Xiu renner inn i sjøen, som er knyttet til Chang Jiang (Yangtse) ved en kanal. 

I alt 224 km² av habitatet har Ramsar-vern, og området har 45 pattedyr-arter og om lag 80 amfibier.

I 1363 fant det sted et stort og avgjørende sjøslag på innsjøen. Det skulle få betydning for etableringen av Mingdynastiet i etterkant.

Eksterne lenker 
 
 Global Nature Fund.

Innsjøer i Kina
Chang Jiangs vassdragsområde
Jiangxi